http://www.loc.gov/mods/v3 http://www.loc.gov/standards/mods/v3/mods-3-2.xsd
ηθική και χριστιανισμός στο έργο των Depech Mode : πτυχιακή εργασία
Ένα σημαντικό είδος πολιτισμικής δομής είναι η αφήγηση. Η ιστορία έχει δείξει πως οι άνθρωποι, στο πέρασμα του χρόνου, δημιούργησαν κοινωνικές ομάδες και έθνη, αφήνοντας μεγάλη ιστορία στους απογόνους τους. Όλα αυτά τα ιστορικά γεγονότα που έζησαν ήθελαν να τα κληροδοτήσουν και στις επόμενες γενιές. Για αυτόν τον λόγο, η αφήγηση έγινε το πιο σημαντικό τους όργανο για την μετάδοση της ιστορίας. Η θεματολογία ποίκιλλε καθώς κάποιες φορές τιμούσε τους ήρωες, καταδίκαζε τους εχθρούς, τόνιζε την ευτυχία ή την δυστυχία, παρουσίαζε κωμικές ή δραματικές καταστάσεις και τραγικές μορφές. Αυτή η ανάγκη εξιστόρησης που διακατείχε την ανθρώπινη φύση, συνοδεύτηκε από μελωδία και εξελίχθηκε σε τραγούδι. Η ισχύς του τραγουδιού στην κοινωνία είναι εξαιρετική και για αυτόν τον λόγο η θεματολογία κατέχει εξέχουσα σημασία για το κάθε άτομο, το οποίο αποτελεί αδιάσπαστο κομμάτι της κοινωνίας. Η επιρροή ενός δημοφιλούς είδους μουσικής, που πραγματεύεται συγκεκριμένα ζητήματα και αξίες είναι δυνατόν να καθορίζει την δομή των κοινωνικών αρχών. Η θρησκεία είναι ένας πολύ σημαντικός τομέας στη ζωή του ανθρώπου. Εν τούτοις, στο πέρασμα των χρόνων έχει αλλάξει τρόπο αντιμετώπισης αρκετές φορές. Η μοντέρνα παγκόσμια τάξη αντιλαμβάνεται την σημασία της θρησκείας, ωστόσο με πιο ελεύθερο ηθικό πνεύμα. Στις μέρες μας το θρησκευτικό ζήτημα διανύει μία κρίσιμη κατάσταση σε παγκόσμιο επίπεδο, καθώς υπάρχουν εντάσεις με άτομα που φανατίζονται και στρέφονται ενάντια σε καθετί διαφορετικό εκφράζοντας βίαια την θρησκευτικότητα τους. Επίσης, υπάρχουν και εκείνοι, οι οποίοι δηλώνουν αγνωστικιστές και αδιαφορούν παντελώς. Ωστόσο, είναι μεγάλος και ο αριθμός των ανθρώπων που επιζητούν την αγαλλίαση και την δύναμη της ψυχής από τον Θεό. Ο Χριστιανισμός είναι η θρησκεία που βοηθά την ψυχή να γαληνεύει μέσω των καλών, ηθικών και δίκαιων πράξεων που πρεσβεύει και προωθεί ως ιδανικά πνευματικά αγαθά. Οι Depeche Mode εκφράζουν αυτές τις αρχές στα τραγούδια τους. Ανοίγουν τον εσωτερικό τους κόσμο, καταθέτοντας προσωπικά βιώματα. Κάποιες φορές προβάλλονται τα πιο αγνά συναισθήματα που μπορεί να καλλιεργεί ένας άνθρωπος με ψυχικά χαρίσματα, ακολουθώντας τις ηθικές αρχές του Χριστιανισμού. Άλλες όμως, περιγράφονται δύσκολες στιγμές κάποιου που έχει πράξει κάτι κακό και ανήθικο, για αυτό κατακλύζεται από ψυχικές διαταραχές. Ωστόσο, ακόμη και σε αυτήν την περίπτωση επέρχεται στο τέλος η λύτρωση, αφού το τραγούδι διδάσκει πως η αγάπη και η ηθική του χριστιανικού στοιχείου μπορεί να σώσει την ψυχή του ανθρώπου κυρίως ανοίγοντας τον εαυτό του προς τον Θεό. Το συγκρότημα ακολουθεί ένα διδακτικό και συμβουλευτικό χαρακτήρα για την καλυτέρευση του ατόμου και κατ’επέκταση της κοινωνίας.
Ταπίνη Χρυσή ; [επιβλέπων καθηγητής] Μαραγκουδάκης Μανούσος.
Ακαδημαϊκό έτος συγγραφής: 2013-2014. Δεν έχουμε πληροφόρηση για την προσβασιμότητα στο ηλεκτρονικό τεκμήριο. Η συγγραφέας δεν έχει αποστείλει Έντυπο Διαχείρισης και Δημοσιοποίησης του Ηλεκτρονικού Τεκμηρίου.
Πτυχιακή εργασία – Πανεπιστήμιο Αιγαίου, Λέσβος, 2014.